CELEX: 62018TN0757
Language: fi
Date: 2018-12-31 00:00:00
Title: Asia T-757/18: Kanne 31.12.2018 – Koinopraxia Touristiki Loutrakiou v. komissio

25.2.2019   
            
            
               FI
            
            
               Euroopan unionin virallinen lehti
            
            
               C 72/38
            
         
      Kanne 31.12.2018 – Koinopraxia Touristiki Loutrakiou v. komissio
      (Asia T-757/18)
      (2019/C 72/49)
      Oikeudenkäyntikieli: englanti
      
         Asianosaiset
      
      
         Kantaja: Koinopraxia Touristiki Loutrakiou AE OTA – Loutraki AE – Klab Otel Loutraki Kazino Touristikes kai Xenodocheiakes Epicheiriseis AE (Loutraki, Kreikka) (edustaja: asianajaja S. Pappas)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan toimenpiteistä, jotka Kreikka on toteuttanut eräiden Kreikan kasinoiden hyväksi SA.28973 – C 16/2010 (ex NN 22/2010, ex CP 318/2009), 9.8.2018 annetun riidanalaisen komission päätöksen
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen vaihtoehtoiseen oikeudelliseen perusteeseen, joiden mukaan riidanalaisella päätöksellä loukataan kantajan menettelyllisiä oikeuksia ja se on tämän vuoksi kumottava.
      
                  1.
               
               
                  Ensimmäisen kanneperusteen mukaan riidanalaisen päätöksen se osa, jossa komissio tutki sitä, aiheutuuko väitetystä valtiontukitoimenpiteestä ”houkuttelevuusetua”, tulisi luonnehtia alustavan tutkinnan päätteeksi annetuksi päätökseksi olla vastustamatta toimenpidettä. Kantaja väittää täten, että komission olisi pitänyt aloittaa muodollinen tutkintamenettely, koska oli olemassa vakavia epäilyjä siitä, oliko valtion varoista rahoitettu houkuttelevuusetu olemassa.
               
            
                  2.
               
               
                  Toisen kanneperusteen mukaan komissiolla oli joka tapauksessa velvollisuus aloittaa uudelleen muodollinen tutkintamenettely tuomion T-425/11 perusteella. Kantaja väittää nimittäin, että komissiolla oli lähtökohtaisesti velvollisuus ilmoittaa asianosaisille siitä, että he voivat jättää huomautuksensa ennen riidanalaisen päätöksen antamista.